Diari Oficial de la Generalitat Valenciana


Sumari del DOGV 4731, del 14-04-2004 (2004/2578)

RESOLUCIÓ d'1 de març de 2004, del director general d'Ensenyament de la Conselleria de Cultura, Educació i Esport, per la qual es dóna compliment al que disposa la sentència dictada pel Tribunal Superior de Justícia de la Comunitat Valenciana. Sala Contenciosa Administrativa, Secció tercera, en el recurs 3/98/2001 promogut per Mercedes Company Blasco i Trinidad Simeó Izquierdo.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4731

Data del DOGV
:   14-04-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/2578


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ d'1 de març de 2004, del director general d'Ensenyament de la Conselleria de Cultura, Educació i Esport, per la qual es dóna compliment al que disposa la sentència dictada pel Tribunal Superior de Justícia de la Comunitat Valenciana. Sala Contenciosa Administrativa, Secció tercera, en el recurs 3/98/2001 promogut per Mercedes Company Blasco i Trinidad Simeó Izquierdo. [2004/X2578]
  
El Tribunal Superior de Justícia de la Comunitat Valenciana, Sala Contenciosa Administrativa, Secció tercera, en data 20 d'octubre de 2003 pronuncià la sentència 1802 al recurs contenciós administratiu promogut per Mercedes Company Blasco i Trinidad Simeó Izquierdo contra resolucions de la Conselleria de Cultura, Educació i Esport, de la Generalitat Valenciana de 9 de novembre de 2000 i de la Direcció General d'Ordenació i Innovació Educativa i Política Lingüística de 21 de juliol de 2000.
  
D'acord amb dita sentència es procedix a consultar l'acta remesa per la Federació de Treballadors de l'Ensenyament, FETE'UGT-PV,i es comprova que existixen dos documents el contingut dels quals són actes: el primer presentat en la Conselleria de Cultura i Educació el 29 de maig de 2001 amb núm de registre d'entrada 40849, conté una acta firmada pels professors que impartiren el curs, consta d'un foli i en el seu contingut no figuren els noms de les senyores Company i Simeó. El segon document presentant a la mateixa conselleria el dia 7 de maig de 2002 amb número de registre d'entrada 31803 consta de dos folis, el primer correspon a l'acta presentada el 29 de maig de 2001 i en el segon figura un llistat de cinc noms entre els quals es troben Mercedes Company Blasco i Trinidad Simeó Izquierdo, ambdues amb la qualificació d'aptes.
  
Per tot això, resolc:
  
Incloure Mercedes Company Blasco i Trinidad Simeó Izquierdo en la relació de persones admeses per a realitzar el curs segons la resolució de 2/07/2000 de la Direcció General d'Ordenació i Innovació Educativa i Política Lingüística per la qual s'autoritza la Federació de Treballadors de l'Ensenyament, FETE'UGT-PV, a convocar un curs d'habilitació per professionals del primer cicle de l'Educació Infantil.
  
Incloure en la relació dels professionals que han obtingut la qualificació d'aptes del curs esmentat, Mercedes Company Blasco i Trinidad Simeó Izquierdo.
  
Contra la present resolució que no esgota la via administrativa es podrà presentar recurs d'alçada davant el conseller de Cultura, Educació i Esport en el termini d'un mes des de la notificació en base al que establixen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú. No obstant això, podrà presentar-s'hi qualsevol altre recurs que s'estime oportú.